RAKASTETTU KAIKESTA HUOLIMATTA
Raikkaat lähdevirrat
Olette lämpimästi tervetulleita!
Minulla on jälleen kerran etuoikeus TV7:n kautta -
julistaa sinulle Sanaa.
Tämän sarjan kautta haluan tänään -
puhua terveistä lähteistä ja raikkaista virroista.
Aloitan lukemalla Sanaa Johanneksen evankeliumista.
Se on ihmeellinen evankeliumi.
Näin kirjoittaa Johannes neljännen luvun jakeissa 14-15: -
"Mutta joka juo sitä vettä, jota minä hänelle annan, -
se ei ikinä janoa; vaan se vesi, jonka minä hänelle annan, -
tulee hänessä sen veden lähteeksi, -
joka kumpuaa iankaikkiseen elämään."
Maassamme on kirjailija ja lauluntekijä, -
joka kuvasi laulua ja musiikkia, -
Vilhelm Mobergia käsittelevässä ohjelmassa, Maastamuuttajat.
Siellä on yksi vaikuttava laulu.
Sen otsikkona on: "Kulta, joka muuttui hiekaksi."
Siinä lauletaan kahdesta ihmisestä, -
jotka etsivät rikkauksia lännen maassa.
Näitä kahta maahanmuuttajaa -
Vilhelm Moberg kuvailee hienossa kirjassaan.
He tulevat lähteelle vaeltaessaan autiomaan kautta.
Siinä ei ollut raikasta vettä, ja se haisi.
Toinen miehistä kuitenkin juo janoonsa myrkyllistä vettä.
Laulussa kerrotaan, kuinka mies kuoli samana yönä.
Sama koskee tätä maailmaa.
Tällä maailmalla ei ole raikasta vettä tarjottavana.
Tämän maailman lähteet haisevat.
Ihmiset kuolevat ylimielisyytensä ansiosta, -
kun juovat surkeista lähteistä.
Olen järkyttynyt sisimmässäni, kun kuulen, miten nuoret ihmiset -
hankkivat itselleen huumeita, -
varsinkin internetin kautta.
Huumekauppa tuntuu lisääntyvän, ja monet ovat kuolleet.
Puhdas vesi on aivan välttämätöntä meille ihmisille.
Kun israelilaiset vaelsivat autiomaan läpi, -
he vaelsivat kolme kokonaista päivää löytämättä vettä.
Raamattu kertoo, kuinka he tulivat Maaraan, -
mutta siellä vesi oli juomakelvotonta.
Tämän maailman vesilähteet ovat kitkeriä niin kuin Maarassa.
Ihmiset kuolevat, eivätkä pysty enää elämään.
Voin tunnistaa sen napinan, joka israelilaisilla oli, -
kun he sanoivat Moosekselle: "Emme voi juoda tuota vettä."
Raamatussa kerrotaan eräästä ihmeellisestä asiasta.
Kun Mooses kuuli heidän napinansa, otti hän puunkappaleen ja -
heitti sen Maaran lähteeseen, ja vesi muuttui juomakelpoiseksi.
On olemassa palanen puuta myös sinua ja minua varten.
Se voi muuttaa jokaisen lähteen eläväksi ja ihanaksi.
Golgatan ristillä Jeesus sovitti maailman itsensä kanssa.
Hän tuli eläväksi lähteeksi, joka antaa sinulle ikuisen elämän.
Tänään aion puhua tästä lähteestä.
Haluan nostaa esiin joitakin alueita, -
kun puhun lähteistä.
Haluan ensinnäkin nostaa esiin verilähteen.
Luulenpa, että monet ihmiset ympäristössämme -
kaipaavat raikkaampaa vettä.
Maamme on tuhoutumassa kaikenlaisiin kieroutumiin.
Valitettavasti sokeat ja pelkurimaiset johtajat -
johtavat sokeita, ja niin he kaikki putoavat kuoppaan.
Ei ole hyväksyttävää puhua synnistä tai ikuisesta rangaistuksesta.
Raamattu sanoo: "Mutta jos me valkeudessa vaellamme, -
niinkuin hän on valkeudessa, niin meillä on yhteys keskenämme, -
ja Jeesuksen Kristuksen, hänen Poikansa, veri -
puhdistaa meidät kaikesta synnistä.
Jos sanomme, ettei meillä ole syntiä, -
niin me eksytämme itsemme, ja totuus ei ole meissä.
Jos me tunnustamme syntimme, on hän uskollinen ja vanhurskas, -
niin että hän antaa meille synnit anteeksi ja puhdistaa meidät -
kaikesta vääryydestä." (1. Joh. 1:7-9.)
Sinä ja minä, maamme, Pohjola ja koko maailma -
tarvitsee tätä ihmeellistä lähdettä.
Siinä voimme pestä pois syntimme syvät jäljet elämästämme.
Siinä muutumme täydellisesti.
Juuri tätä taivaan Jumala haluaa antaa meille.
Saat rauhan Jumalan kanssa, kun annat ristin veri puhdistaa itsesi.
Tiedätkö, aina ei ole kovin suosittua puhua rististä.
Valitettavasti osa kirkoista on poistanut ristin, -
jotta ei loukattaisi esimerkiksi muslimeja.
Mutta kuuntele, mitä sanon. On vain yksi ainoa tie, -
joka johtaa itse Jumalan luo, ja se on veren tie.
Sen Jeesus valmisti meitä varten Golgatalla.
Haluan puhua myös toisesta lähteestä, -
elämän lähteestä.
Jumala puolustaa elämää. Hän on itse elämän lähde.
Jumala on laittanut ikuisuuden jokaisen ihmisen sydämeen.
Unelma ikuisesta elämästä on peräisin meidän alkuperästämme.
Olemme syntyisin elävän Jumalan kädestä.
Jeesus seisoo temppelin vieressä -
juhlan suurimpana päivänä.
"Mutta juhlan viimeisenä, suurena päivänä -
Jeesus seisoi ja huusi ja sanoi: 'Jos joku janoaa, -
niin tulkoon minun tyköni ja juokoon. ...'hänen sisimmästään -
on, niinkuin Raamattu sanoo, juokseva elävän veden virrat.'"
Tämä elävä vesi on Pyhän Hengen voima, -
joka haluaa ja voi virrata meidän elämäämme -
niin kuin ikuinen raikas ja ihana lähde.
Toivottavasti et ole rakentanut tälle lähteelle patoa, -
joka säännöstelee ja ohjaa Jumalan ihanaa voimaa.
Anna lähteen virrata vapaasti.
Silloin alkavat elämän voimat räjäyttää kaikki rajoitukset.
Valitettavasti nykyään esiintyy siellä sun täällä epäröintiä -
karismaattista voimaa sekä Pyhässä Hengessä elämistä kohtaan.
Kun Jeesus kastettiin Jordanissa, Pyhä Henki tuli hänen ylleen.
Kun 3000 miestä pelastui, sen lisäksi myös naisia ja lapsia, -
tuli Pyhä Henki opetuslasten ja näiden ihmisten ylle.
Elämä voi alkaa vasta silloin, -
kun avaudut Pyhän Hengen ihanalle ja valtavalle voitelulle.
Kolmas ihmeellinen lähde on ilon lähde.
Ei ole ihmistä, etteikö hänellä olisi tarvetta iloita.
Historia osoittaa sen jokaisessa sivilisaatiossa.
Roomanvallan lopulla sanottiin: -
"Antakaa meille leipää ja sirkushuveja."
Mutta leipä ja sirkushuvit eivät riitä tyydyttämään -
sielun ja hengen syvää kaipausta.
Psalminkirjoittaja kuvaa sitä ihmeellisellä tavalla: -
"Ylenpalttisesti on iloa sinun kasvojesi edessä." (Ps. 16:11)
Aivan liian monet ihmiset ajattelevat, -
että kristillisyys on ikävää ja ilotonta, -
mutta asiapa onkin päinvastoin.
Tosi elävä kristillisyys sisältää sen, mitä Raamatussa sanotaan: -
"Ilo Herrassa on teidän väkevyytenne". (Neh. 8:10.)
"Muistat ihanan päivän, kun ristin juurella seisoit.
Sielusi kahleet katkaistiin Jeesuksen veressä.
Muistat, kuinka aamu sarasti, -
aikki pimeys katosi. Ystäväni, sanon sinulle tänään: -
Iloitsetko pelastuksen ihmeestä tänään?
Iloitsetko, että nimesi on taivaassa, Elämän kirjassa?"
Sama lauluntekijä, Allan Törnberg, kirjoittaa myös: -
"Sinä muistat sen päivän, ihmeellisen päivän, -
kun täytyit Hengen lahjalla.
Ylistit Herraa uusin kielin."
Sitten tulee sama läpitunkeva kysymys: -
"Ystäväni, voitko sanoa, että ylistät tänään?"
Vai onko ilosi kuollut?
Voi, kunpa osaisin puhua sinulle sellaisella tavalla, -
että sydämesi alkaa iloita ja ilo täyttää koko sisimpäsi.
Veren ja elämän lähde vievät sinut ilon lähteelle.
Meillä on Sanan mukaan suurempi ilo -
kuin toisilla runsaasta viljasta ja viinistä.
Meidän ilomme perustuu siihen ihmeelliseen tekoon, -
jonka Jeesus teki puolestamme.
Kun Jeesus jätti tämän maan täytettyään työnsä, -
opetuslapset eivät pitäneet siitä.
Jeesuksen puhuessa siitä Matt. 16:22:ssa Pietari sanoo: -
"Jumala varjelkoon, Herra, älköön se sinulle tapahtuko."
Jeesus sanoo: "Teille on hyväksi, että minä menen pois.
Ellen minä mene pois ei... Pyhä Henki tule teidän tykönne."
Ilon lähde on Pyhän Hengen valtava voitelu.
Tämä kaikki johtaa neljännelle lähteelle.
Haluaisin kutsua sitä terveyden lähteeksi.
Monet odottavat Jumalan parantavaa kosketusta kehoonsa.
Osa matkustaa pitkiä matkoja, jotta kokisi parantumisen.
Kuitenkin on näin, että juuri nyt, -
ja siellä missä olet, voi Herra kohdata sinua.
Hän voi muuttaa sinusa niin, että voit kokea parantumisen.
Jumala sanoi Moosekselle: -
"Jos sinä kuulet Herraa, Jumalaasi, -
...tarkkaat hänen käskyjänsä ja noudatat kaikkea hänen lakiansa, -
niin minä en pane sinun kärsittäväksesi yhtäkään -
niistä vaivoista, jotka olen pannut egyptiläisten kärsittäviksi, -
sillä minä olen Herra, sinun parantajasi." (2. Moos. 15:26.)
Ehkä puhun monille, -
ja osa teistä on ollut sairaana kauan, toiset lyhyemmän ajan.
Joillakin on näennäisesti toivottomia sairauksia.
Toisella voi olla hieman helpompaa.
Jesaja näki näyssä -
Jeesuksen kuolevan Golgatalla (Jes. 53:5).
Hän sanoo: "... ja hänen haavainsa kautta me olemme paratut."
Ystäväni, on olemassa voima, on lähde sinua varten, -
joka olet odottanut valtavan kauan.
Voin kertoa omasta ja vaimoni elämästä.
Vaimoni sai valtavan paljon kipuja -
synnyttäessään toista lastamme.
Elämä oli valtavan raskasta.
Haimme apua ja etsimme Jumalaa.
Rukoilimme, mutta näytti siltä kuin kaikki olisi tullut pahemmaksi.
Eräänä päivänä Jumala tarttui asiaan.
Yhtenä päivänä hän parantui täydellisesti ja kaikki muuttui.
Hän sai mennä terveyslähteelle, jossa elävä Jumala teki ihmeen.
Luulen, että puhun profeetaallisesti juuri nyt.
Olet kerran toisensa jälkeen mennyt rukoiltavaksi kokouksissa.
Usein on laitettu kädet päällesi.
Olet pyytänyt monta kertaa, että sinut voidellaan öljyllä.
Nyt olet pettynyt, koska mielestäsi mitään ei ole tapahtunut.
Mutta minulla on tunne, -
että itse Jeesus laskee nyt haavoitetun kätensä päällesi.
Käsi, joka välittää terveyttä ja voimaa, laitetaan päällesi.
Minun käteni ei voi sitä tehdä.
Voisin laittaa käteni päällesi ja rukoilla, jos olisin luonasi.
Mutta et tarvitse ihmisen käsiä vaan haavoitetut kädet, -
jotka välittävät sinulle voimaa terveyden lähteestä.
Silloin sinä tulet terveeksi.
Se ei ole okkultismillä parantamista, kaukana siitä.
Kun puhumme parantumisesta, Jeesuksen täytetty sovistustyö -
antaa sinulle tarvitsemasi terveyden.
Jeesus kuoli Golgatalla, -
meidän syntiemme ja sairauksiemme tähden.
Hän kantoi ja naulitsi ne ristinpuulle.
Hän sovitti Jumalan edessä kaiken.
Hän on ylilääkäri ja kaikkien lääkärien ylilääkäri -
hengellesi, sielullesi ja ruumiillesi.
Tällaisia ihmeitä olen nähnyt kaikkialla.
Olen nähnyt ihmisiä rasittuneina, väsyneinä ja masentuneina, -
hengeltään ja sielultaan alaspainettuina.
Yhdessä silmänräpäyksessä Herra parantaa sinut armossaan täysin.
Olen nähnyt niin huonokuntoisia, että oikein ihmettelee, -
voiko Jumala enää auttaa.
Hän on sanonut, että kaikki hänen lupauksensa -
ovat Hänen kauttaan "kyllä".
Sen vuoksi ne saavat myös Herran kautta "aamenen".
Rakas ystävä, hengelliset lähteet ovat valtavia.
Viidenneksi haluan sanoa jotain elämästä Pyhässä Hengessä.
Apostoli kysyi vasta uskoon- tulleilta pakanoilta: -
"Saitteko Pyhän Hengen, kun tulitte uskoon?"
"Emme ole edes kuulleet asiasta."
Sitten Paavali laskee kätensä uskoon tulleiden päälle -
ja rukoilee heidän puolestaan, että he saavat Pyhän Hengen.
Olen havainnut matkustaessani, maassani, -
ettei useinkaan puhuta siitä, että meidän pitää saada Hengen kaste.
Iloitsen ja kiitän Jumalaa, että kuulun helluntaiherätykseen.
Ihmettelen silti, miksi puhumme niin kovin vähän -
Hengellä täyttymisen ja henkikasteen tarpeellisuudesta.
Se on nimittäin lähde elämään ja yltäkylläisyyteen.
Se on lähde voimaan ja tietoon.
Se on ilonlähde ja paljon enemmän.
Pyhä Henki voi täyttää sisimpämme, -
valtavalla ilolla, ylistyslaululla ja kirkkaudella.
Haluatko täyttyä Pyhällä Hengellä? Kaipaatko hänen täyteyttään?
Luulen, että juuri nyt on muutama, jotka alkavat puhua uusin kielin.
Ehkä ajattelet, että matkit vain jotain toista. Et sinä niin tee.
Ehkä ajattelet, että jäljittelet jotakin toista. Ei ole totta.
Tai ajattelet, että olet itse keksinyt -
sisimmästäsi esiin nousevat sanat.
Puhu ne ääneen, niin saat nähdä mitä elämässäsi tapahtuu, -
kun alat ylistää Jumalaa.
Rakas maamme Ruotsi tarvitsee kristittyjä, -
jotka ovat Hengellä täyttyneempiä kuin koskaan ennen.
Maamme tarvitsee hengellisiä lähteitä ja ihmisiä, -
jotka eivät tee, niin kuin maastamuuttajat tekivät, -
kun he muuttivat USA:han etsimään tämän maailman kultaa.
Tarvitsemme jotakin muuta. Tarvitsemme elävää raikasta virtaa.
Sen lähteen nimi on Jeesus.
Ilotsetko siitä? Kiitätkö Jumalaa, että olet täyttynyt Hengellä?
Sanotko, että varjele minua siitä?
Jos sanot niin, olen pahoillani puolestasi, -
sillä menetät yltäkylläisen elämän, -
jonka Jumala haluaa antaa sinulle.
Sydämessäni on rukous maamme kristittyjen puolesta.
Kristittyjen, kirkkojen ja yhteisöjen -
pitäisi saada kohdata Herra uudelleen.
Kaipaan kansan heräämistä, -
jolloin ihmisjoukot saavat kokea hengellisen lähteen voiman.
Voimme olla välittämässä siunauksia -
vain silloin, kun itse olemme täynnä Jumalan Henkeä.
Voittovoima, riemulaulu, ylistyslaulu ja kirkkaus -
laskeutuvat yllesi yhdessä silmänräpäyksessä.
Avaa sydämesi Jeesukselle!
Ota vastaan jokainen siunaus, jonka Hän haluaa antaa sinulle.
Näetkö lähteen edessäsi? Se vuotaa aivan edessäsi.
Astu lähteeseen ja anna juurtesi saada vettä.
Tarvitset sitä ja Jeesus on sinun voittajasi.
Ota vastaan tämä sanoma.
Jos haluat tukea näitä ohjelmia, voit antaa lahjasi -
esimerkiksi soittamalla ruudussa näkyvään numeroon.
Antamalla lahjasi voit olla mukana tässä työssä.
Jumalan siunausta.
Suomennos: Anneli Olin